b"\n_START_ARTICLE_\nMaria Rosa\n_START_SECTION_\nSinopsi\n_START_PARAGRAPH_\nLa trama de l'obra descriu les intrigues, les tr\xc3\xa0giques passions amoroses i les pulsions sexuals reprimides en el triangle que formen la Maria Rosa, l'Andreu i en Mar\xc3\xa7al, tres peons caminers que es coneixen en les feines de construcci\xc3\xb3 de la carretera. La Maria Rosa, que es casar\xc3\xa0 amb l'Andreu, veur\xc3\xa0 com el seu marit \xc3\xa9s acusat de la mort del capat\xc3\xa0s i enviat a una pres\xc3\xb3 d'\xc3\x80frica, on morir\xc3\xa0. M\xc3\xa9s endavant el Mar\xc3\xa7al, el culpable real de l'assassinat, aconsegueix de casar-se amb la v\xc3\xaddua, desig que covava des que es van con\xc3\xa8ixer. Quan la Maria Rosa s\xc3\xa0piga la veritat es produir\xc3\xa0 el desenlla\xc3\xa7 fatal."